
СЪОБЩЕНИЕ
	
	На 26.08.2020 г. Община Бяла подаде искане за удължаване на срока на Договор за финансиране № ФС01-0437/23.04.2020 г. /Договор/ с Агенция за социално подпомагане /АСП/ по проект „Целево подпомагане с топъл обяд в община Бяла, област Русе“, финансиран по Целева програма „Топъл обяд у дома в условията на извънредна ситуация – 2020 г.“. Проектът е финансиран от Агенция за социално подпомагане. 
	Промените, които Община Бяла желае да настъпят по Договора във връзка с изменението на стойността и срока му на реализация са:
· Стойността на договора да се промени от 26 796,00 лева  на 40 194,00 лева;

· Периода на реализация на дейностите да се промени от 84 работни дни на 126 работни дни, считано от 01.05.2020 г. до 31.10.2020 г. 
Броят на потребители, на които ще се продължи да се осигурява топъл обяд до дома в условията на извънредна ситуация си остават 110 лица от град Бяла, представители на целевите групи, разписани в Целевата програма на АСП, а именно:
· лица с ниски доходи, под линията на бедност, определена за страната, за времето, в което са поставени под задължителна карантина;
· уязвими лица, в това число и възрастни над 65 години, без доходи или с доход под линията на бедност, определена за страната, които живеят сами и нямат близки, които да се грижат за тях и в условията на извънредното положение, обявено за страната не са в състояние да си осигурят прехраната;
· лица, които поради възрастта си, поради трайно увреждане или в резултат от заболяване не могат да се самообслужват и не могат да осигурят сами или с помощта на близките си своите ежедневни потребности от храна.
В периода на предоставяне на социалната услуга, Община Бяла ще продължава да извършва гъвкаво идентифициране на нуждаещите се лица в града.

[bookmark: _GoBack]              /п/

ДИМИТЪР СЛАВОВ
Кмет на Община Бяла,
Област Русе


